open-index/open-wikipedia-markdown huggingface dataset:
சோமவன்ச அமரசிங்க

**சோமவன்ச அமரசிங்க** (*Somawansha Amarasinghe*, 1943 - 15 சூன் 2016) இலங்கை இடதுசாரி அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் மக்கள் விடுதலை முன்னணியின் தலைவராக 1990 முதல் 2014 வரை பணியாற்றினார்.

2015 இல் இவர் மக்கள் விடுதலை முன்னணியில் இருந்து விலகிய பின்னர் மக்களின் பணியாட்கள் கட்சி என்ற பெயரில் புதிய கட்சியை சூன் 2015 இல் தொடங்கினார்.

## ஆரம்ப வாழ்க்கை
சோமவன்ச 1943 ஆம் ஆண்டில் களுத்துறை பயகலை என்னும் இடத்தில் ஜோன் அமரசிங்க என்பவருக்குக் கடைசி மகவாகப் பிறந்தார். களுத்துறை வித்தியாலயத்தில் கல்வி பயின்றார். நீர்ப்பாசனத் திணைக்களத்தில் பணியாற்றியவர்.

## அரசியல் வாழ்க்கை
1969 ஆம் ஆண்டில் மக்கள் விடுதலை முன்னணி (ஜேவிபி) என்ற இடதுசாரி இயக்கத்தில் தன்னை இணைத்துக் கொண்டார். இவர் இவரது இயக்கத் தோழர்களால் "சிறி ஐயா", *ரெஜி அங்கிள்*, *ரெஜினால்ட் பாட்றிக்* எனப் பல பெயர்களில் அழைக்கப்பட்டார். ஆங்கிலத்தில் சரளமாகப் பேசக்கூடிய இவர் பல பொது ஆர்ப்பாட்டப் பேரணிகளில் கலந்து கொண்டார். மனித உரிமை, மற்றும் ஊடக வட்டாரங்களுடன் நெருங்கிய தொடர்பைப் பேணினார். சிறிமாவோ பண்டாரநாயக்கா அரசுக்கு எதிரான 1971 ஜேவிபி கிளர்ச்சியின் போது ஆயுதங்கள் வைத்திருந்ததாகக் குற்றம் சாட்டப்பட்டு கைது செய்யப்பட்டார். 1974ம் ஆண்டு சோமவன்ச அமரசிங்கவிற்கு சிறைத்தண்டனை விதிக்கப்பட்டது. சிறைச்சாலையிலேயே ஜேவிபி தலைவர் ரோகண விஜயவீரவை முதன் முதலில் சந்தித்தார். விஜேவீரவின் இறுதிக் காலங்களில் அவருக்கு மிக நெருங்கிய நண்பராக சோமவன்ச விளங்கினார். 1977 ஆம் ஆண்டில் அன்றைய ஜெயவர்தனாவின் அரசினால் கிளர்ச்சியாளர்களுக்குப் பொது மன்னிப்பு வழங்கப்பட்டதில் சோமவன்சவும் சிறையில் இருந்து விடுதலையானார்.

சோமவன்ச 1981 இல் களுத்துறை மாவட்ட அபிவிருத்தி சபைத் தேர்தலில் போட்டியிட்டு வெற்றி பெற்றார்.

1984 ஆம் ஆண்டில் ஜேவிபியின் அரசியல் பீட உறுப்பினரானார். 1989 ஜேவிபி புரட்சிக் காலத்தில், இவர் பாதுகாப்புக் கருதி தனது குடும்பத்தினரை சப்பான் உட்படப் பல வெளிநாடுகளுக்கு அனுப்பியிருந்தார். ஜேவிபியின் இந்த இரண்டாம் கிளர்ச்சியின் பின்னர் 14 பேரைக்கொண்ட அக்கட்சியின் அரசியல் பீட உறுப்பினர்களில் சோமவன்ச மட்டுமே உயிர் தப்பியவர் ஆவார். 1990 இன் இறுதியில் இலங்கையில் இருந்து தப்பி வெளிநாடு சென்றார். முதலில் இந்தியா சென்ற சோமவன்ச பின்னர் இலண்டன், பாரிசு போன்ற பல ஐரோப்பிய நாடுகளில் 12 ஆண்டுகள் வாழ்ந்து வந்தார்.

2001 நவம்பர் 22 அன்று இலங்கை திரும்பிய சோமவன்ச மக்கள் விடுதலை முன்னணியை மீளப் புனரமைக்கும் பணிகளில் ஈடுபட்டார். 2014 பெப்ரவரியில் கட்சியின் தலைமைப் பொறுப்பை அனுர குமார திசாநாயக்கவிடம் ஒப்படைத்தார். 2015 ஏப்ரல் 15 இல் கட்சி மார்க்சியக் கொள்கைகளில் இருந்து தவறி விட்டதாகக் குற்றம் சுமத்தி கட்சியை விட்டு விலகினார். அதன் பின்னர் 2015 சூனில் மக்களின் சேவையாளர்கள் கட்சி என்ற புதிய கட்சியைத் தொடங்கினார்.

## மறைவு
அமரசிங்க தனது 73வது அகவையில் ராஜகிரியவில் உள்ள அவரது உறவினரின் இல்லத்தில் காலமானார். இறப்பிற்கான காரணம் இதுவரை அறியப்படவில்லை.

## மேற்கோள்கள்

## வெளி இணைப்புகள்
*Adaderanan.lk
*Newsfirst.lk 

பகுப்பு:1943 பிறப்புகள்
பகுப்பு:2016 இறப்புகள்
பகுப்பு:மக்கள் விடுதலை முன்னணி அரசியல்வாதிகள்
பகுப்பு:சிங்கள அரசியல்வாதிகள்
பகுப்பு:இலங்கை பொதுவுடமைவாதிகள்
பகுப்பு:இலங்கை அரசியல்வாதிகள்
ஜம்மு தாவி - கான்பூர் விரைவுவண்டி

14155/14156 எண் கொண்ட ஜம்மு தாவி - கான்பூர் விரைவுவண்டியை இந்திய இரயில்வே அறிமுகப்படுத்தியுள்ளது. இந்த வண்டி ஜம்மு தாவிக்கும், கான்பூருக்கும் இடையே வாரம் இருமுறை இயக்கப்படும்.

## புறப்பாட்டு நேரமும் வந்தடையும் நேரமும்
14155 எண் கொண்ட கான்பூர் - ஜம்மு தாவி வண்டி, ஒவ்வொரு வாரமும் செவ்வாய் அன்றும், சனிக்கிழமையிலும் கான்பூரில் இருந்து மாலை 05:15 மணிக்கு புறப்படும். அடுத்த நாள் பிற்பகல் 12:10 மணிக்கு ஜம்மு தாவியை வந்தடையும். 

14156 எண் கொண்ட ஜம்மு தாவி - கான்பூர் வண்டி, ஒவ்வொரு புதன் மற்றும் ஞாயிறுகளில் ஜம்மு தாவியில் இருந்து மாலை 5:30 மணிக்கு புறப்பட்டு, அடுத்த நாள் பிற்பகல் 1:55 மணிக்கு கான்பூரை வந்தடையும்.

## நிறுத்தங்கள்
* எட்டாவா
* டுண்டுலா
* அலிகர்
* குர்ஜா
* புலந்தசகர்
* ஹாப்பூர்
* மீரட் நகரம்
* முசாபர்நகர்
* சகாரன்பூர்
* அம்பாலா கண்டோன்மெண்ட்
* லுதியாணா
* ஜலந்தர் கண்டோன்மெண்ட்
* பட்டான்கோட் கண்டோன்மெண்ட்

## சான்றுகள்
*   INTRODUCTION OF NEW BI-WEEKLY EXPRESS TRAIN NO. 14155/14156 BETWEEN JAMMU TAWI AND KANPUR - Northern Railways - Indian Railways

பகுப்பு:இந்திய விரைவுவண்டிகள்
பகுப்பு:உத்தரப் பிரதேசத்தில் போக்குவரத்து
பகுப்பு:இந்திய பஞ்சாபில் போக்குவரத்து
பகுப்பு:ஜம்மு காஷ்மீரில் போக்குவரத்து
1571

ஆண்டு **1571** (**[[ரோம எண்ணுருக்கள்|MDLXXI]]**) பழைய யூலியன் நாட்காட்டியில் திங்கட்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* சனவரி 11 &ndash; ஆத்திரியாவின் உயர்குடிகளுக்கு சமயச் சுதந்திரம் வழங்கப்பட்டது.
* மார்ச் 18 &ndash; மால்ட்டாவின் தலைநகர் பிர்குவில் இருந்து வல்லெட்டாவுக்கு மாற்றப்பட்டது.
* மே 24 &ndash; மாஸ்கோ நகரம் கிரிமிய இராணுவத்தால் எரியூட்டப்பட்டது.
* சூன் 3 &ndash; எசுப்பானியத் தேடல் வெற்றி வீரர் மிகுவெல் உலோபசு டி லெகாசுபி மணிலா நகரை உருவாக்கி அதனை பிலிப்பீன்சின் தலைநகராக்கினார்.
* ஆகத்து 1 &ndash; உதுமானியர் சைப்பிரசைக் கைப்பற்றினர். தீவில் முதலாவது துருக்கியரின் குடியேற்றம் ஆரம்பமானது.

## பிறப்புகள்
* செப்டம்பர் 29 &ndash; கரவாஜியோ, வெனிசு ஓவியர் (இ. 1610)
* டிசம்பர் 27 &ndash; யோகான்னசு கெப்லர், செருமானிய வானியலாளர் (இ. 1630)

## இறப்புகள்

## மேற்கோள்கள்
1572

ஆண்டு **1572** (MDLXXII) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு நெட்டாண்டு ஆகும்.

## நிகழ்வுகள்
* சனவரி 16 &ndash; இங்கிலாந்தில் கத்தோலிக்கத்தை மீண்டும் கொண்டுவர சதி செய்ததாக நோர்போக் இளவரசர் தோமசு ஹவார்டு மீது வழக்குத் தொடரப்பட்டது. சூன் 2 இல் இவர் தூக்கிலிடப்பட்டார்.
* மே 13 &ndash; 13-ஆம் கிரெகோரி 226வது திருத்தந்தையாக நியமிக்கப்பட்டார்.
* சூலை 19 &ndash; வான்லி தனது 9வது அகவையில் சீனாவின் பேரரசனாக முடி சூடினார். இவர் 45 ஆண்டுகள் சீனாவல் ஆட்சி செய்தார்.
* ஆகத்து 24 &ndash; பாரிசு நகரக் கத்தோலிக்கர்கள் ஒன்பதாம் சார்ல்சு மன்னரின் ஆணைக்கிழங்க ஆயிரக்கணக்கான புரட்டத்தாந்தினரைப் படுகொலை செய்தனர். நான்காம் சமயப் போர் பிரான்சில் ஆரம்பமானது.
* நவம்பர் 9 &ndash; மீயொளிர் விண்மீன் வெடிப்பு (சுப்பர்நோவா) முதற்தடவையாக கசியோப்பியா என்ற விண்மீன் குழாமில் கோர்னேலியசு ஜெம்மா என்பவரால் அவதானிக்கப்பட்டது. இது 1574 வரை அவதானிக்கப்பட்டது.
* இன்கா பேரரசின் கடைசி நாடு வில்கபம்பா எசுப்பானியாவால் கைப்பற்றப்பட்டது.
* கற்பனை எண்கள் ரஃபாயெல் பொம்பெலி என்பவரால் வரையறுக்கப்பட்டது.

## பிறப்புகள்
* ஜோஹன் பாயர், செருமானிய வானியலாளர் (இ. 1625)

## இறப்புகள்
* மே 1 &ndash; ஐந்தாம் பயஸ் (திருத்தந்தை) (பி. 1504)
* ஆகத்து 20 &ndash; மிகுவெல் உலோபசு டி லெகாசுபி, எசுப்பானியத் தேடல் வெற்றி வீரர் (பி. 1510)
* செப்டம்பர் 24 &ndash; டூப்பாக் அமாரு, இன்காக்களின் கடைசி மன்னர்
* இரண்டாம் திம்மராச உடையார், மைசூர் மன்னர்

## மேற்கோள்கள்
ஸ்ரீ ராமச்சந்திர கிருபால

"**ஸ்ரீ ராமசந்திர கிருபால**" என்ற இந்த பாடல் துளசிதாசர் என்பவரால் இயற்றப்பட்டது. இந்த பாடல் சமஸ்க்ருத மொழியில் பதினாறாம் நூற்றாண்டில் எழுதப்பட்டுள்ளது. இந்த நூலில் இராமரையும் அவரது உயரிய குணங்களையும் ஆசிரியர் போற்றியுள்ளார். 

## Lyrics

## References

பகுப்பு:சமசுகிருத இலக்கியம்
ஆக்ரா பாளையத் தொடருந்து நிலையம்

**ஆக்ரா பாளையத் தொடருந்து நிலையம்**, இந்திய மாநிலமான உத்தரப் பிரதேசத்தின் ஆக்ரா நகரத்தில் அமைந்துள்ளது. இந்த நிலையம் சதர் பசாருக்கு அருகில் அமைந்துள்ளது.

## பயணிகள்
இந்திய அளவில் முதன்மையான 100 தொடருந்து நிலையங்களில் இதுவும் ஒன்று.

## வசதிகள்
இங்கு பயணிகள் தங்கும் விடுதி, ஓய்வறை, சைவ உணவகம், புத்தகக் கடை ஆகியன உள்ளன.

இங்கிருந்து நகரின் பிற பகுதிகளுக்கு ஆட்டோ, பேருந்து, தனியார் கார் ஆகிய வாகனங்களில் செல்லலாம். அருகிலேயே இத்கா பேருந்து நிலையம் அமைந்துள்ளது. இங்கிருந்து தாஜ் மகால் 5.7 கி.மீ தொலைவிலும், ஆக்ரா கோட்டை 5.2&nbsp;கி.மீ தொலைவிலும், பத்தேப்பூர் சிக்ரி 38 கி.மீ தொலைவிலும், ஆக்ரா விமான நிலையம் 3.6 கி.மீ தொலைவிலும் அமைந்துள்ளன.

## சான்றுகள்

## இணைப்புகள்
*  ஆக்ரா பாளையத்திற்கு வரும் தொடர்வண்டிகள்
* ஆக்ரா கான்ட் ரயில் நிலையத்தில் இருந்து ரயில்கள்

பகுப்பு:உத்தரப் பிரதேசத் தொடருந்து நிலையங்கள்
பகுப்பு:ஆக்ரா மாவட்டம்
அஜ்மேர் சந்திப்பு தொடருந்து நிலையம்

**அஜ்மேர் சந்திப்பு** ("Ajmer Junction") இந்திய மாநிலமான ராஜஸ்தானில் உள்ள அஜ்மேர் நகரத்தில் அமைந்துள்ள தொடருந்து சந்திப்பு நிலையம் ஆடும்.

## தொடர்வண்டிகள்
இந்த நிலையத்தில் கீழ்க்காணும் தொடர்வண்டிகள் நிற்கின்றன.
# அஜ்மேர் சண்டிகர் கரீப் ரத் விரைவுவண்டி
# புது தில்லி அஜ்மேர் சதாப்தி விரைவுவண்டி
# அஜ்மேர் ஹசரத் நிசாமுதீன் ஜன சதாப்தி விரைவுவண்டி
# அஜ்மேர் பாந்திரா முனையம் விரைவுவண்டி
# அஜ்மேர் தாதர் விரைவுவண்டி
# அஜ்மேர் ஜம்மு தாவி பூஜா அதிவிரைவுவண்டி
# அஜ்மேர் சியால்தஹ் அதிவிரைவுவண்டி
# அஜ்மேர் போப்பால் விரைவுவண்டி
# அஜ்மேர் ரத்லம் விரைவுவண்டி
# அஜ்மேர் அமிர்தசரஸ் விரைவுவண்டி
# அஜ்மேர் மைசூர் விரைவுவண்டி
# அஜ்மேர் யஷ்வந்தபூர் விரைவுவண்டி
# அஜ்மேர் துர்க் விரைவுவண்டி
# அஜ்மேர் கிஷன்கஞ்சு விரைவுவண்டி
# அஜ்மேர் ஐதராபாத் விரைவுவண்டி
# அஜ்மேர் கல்காத்தா விரைவுவண்டி
# அஜ்மேர் சாந்திராகாச்சி விரைவுவண்டி
# அஜ்மேர் நாக்பூர் விரைவுவண்டி
# அஜ்மேர் உதய்ப்பூர் விரைவுவண்டி

## சான்றுகள்

## மேற்கோள்கள்

பகுப்பு:இந்தியத் தொடருந்து நிலையங்கள்
பகுப்பு:அஜ்மேர் மாவட்டம்
புதிர்வெட்டுக் கட்டம்

thumb|300px|Like most modern sets, this wooden tangram is stored in the square configuration.
**டான்கிராம்** (*Tangram*) என்பது கணிதத்துடன் தொடர்புடைய ஏழு வேவேறு வடிவத் துண்டுகளைக் கொண்ட ஒரு புதிர் பலகை ஆகும். இது தற்போது புதிர் பலகை எளிய வடிவில் ஐந்து துண்டுகளையும் கொண்டுள்ளது. இது பொழுதுபோக்கிற்காக மட்டுமல்லாமல் சிந்தனையை தூண்டக் கூடிய விளையாட்டாகவும் விளங்குகிறது. இந்தப் பலகையில் உள்ள ஏழு அல்லது ஐந்து வடிவங்களை வெவ்வேறு முறையில் பொருத்தி பல்வேறு உருவங்களை உருவாக்க முடியும்.

## வரலாறு
### மேற்கத்திய நாடுகளுக்கு பரவுதல்
இந்த விளையாட்டு சீனர்களால் கண்டுபிடிக்கப்பட்டது. இது சாங் வம்ச ஆட்சியின்போது தான் சீனாவில் கண்டுபிடிக்கப்பட்டது. பின்னர் 19 ஆம் நூற்றாண்டின் தொடக்கத்தில் இவ்விளையாட்டு சீனாவிலிருந்து கடல் வணிகம் மூலம் கப்பல் வழியே ஐரோப்பாவிற்கு பரவியது. அதன்பின்னர் முதலாம் உலகப்போர் நிகழ்ந்த காலகட்டத்தில் இந்த விளையாட்டு ஐரோப்பாவின் மிகச் சிறந்த புதிர் விளையாட்டாக மாறியது.

### ஜெர்மன் மற்றும் அமெரிக்க ஐக்கிய நாடுகளுக்கு பரவுதல்

நீண்ட காலமாக சீனாவில் விளையாடப்பட்டு வந்த விளையாட்டான டான்கிராமை அமெரிக்க ஐக்கிய நாடுகளுக்கு அறிமுகப் படுத்தியவர் கப்பல் மாலிமியும் கடல் வணிகருமான எம்.டொனால்ட்சன் என்பவர் தான். டான்கிராம் பற்றிய புத்தகத்தையும் இவர் வெளியிட்டார்.

1891-ஆம் ஆண்டு காலகட்டத்தில் ஃப்ரெடெரிக் அடால்ஃப் ரிக்டர் என்பவர் ஜெர்மன் நாட்டில் முதன் முறையாக டான்கிராமை அறிமுகப் படுத்தினார்.

## சொற்பிறப்பு

டான்கிராம் என்ற வார்தையின் வேர்ச்சொல் என்னவென்று தெளிவாக தெரியவில்லை. Gram என்றால் கிரேக்கத்தில் கடிதம் என்று பொருள்படும்படியாக உள்ளது. ஆனால் tan என்பதற்கு நீட்டிக்க அல்லது தொடர என்றும் பல்வேறு பொருள் படும் என்று அனுமானிக்கப்படுகிறது.

## விதிமுறைகள்

ஏழு துண்டுகள் இருந்தால் ஏழையும் பயன்படுத்த வேண்டும். ஐந்து துண்டுகள் இருந்தால் ஐந்தையும் பயன்படுத்த வேண்டும். ஒவ்வொரு துண்டுகளின் பக்கங்களும் அடுத்த துண்டின் பக்கத்தை தொட்டுக் கொண்டிருக்க வேண்டும். ஆனால் ஒன்றின் மேல் ஒன்று இருக்கக் கூடாது.

The two monks paradox&nbsp;– two similar shapes but one missing a foot.
thumb|left

## மேற்கோள்கள்

பகுப்பு:களிக்கணிதம்
பகுப்பு:சீனக் கண்டுபிடிப்புக்கள்
தேசிய கல்வி தினம் (இந்தியா)

**தேசிய கல்வி நாள்** (*National Education Day*) இந்தியாவில் ஒவ்வொரு ஆண்டும் நவம்பர் மாதம் 11 ஆம் நாள் கொண்டாடப்படுகிறது. சுதந்திர இந்தியாவின் முதல் கல்வி அமைச்சராக விளங்கிய மௌலானா அபுல் கலாம் ஆசாத்தின் பிறந்தநாளை நினைவுகூரும் விதமாக இத்தினம் கொண்டாடப்படுகிறது. 15 ஆகத்து 1947 முதல் 2 பிப்ரவரி 1958 வரை இவர் கல்வி அமைச்சாராகப் பணியாற்றினார்.

2008 ஆம் ஆண்டு செப்டம்பர் 11 ஆம் நாள் இந்திய நடுவண் அரசின் மனித வள மேம்பாட்டுத் துறை (தற்போதைய கல்வித்துறை) மௌலானா அபுல் கலாம் ஆசாத் அவர்களின் பிறந்த தினத்தை தேசிய கல்வி நாளாக அறிவித்தது. இந்த நாளில் அனைத்துக் கல்வி நிறுவனங்களும் கருத்தரங்கள், கட்டுரைப் போட்டிகள், கல்வி சார் நிகழ்ச்சிகள், பேச்சுப்போட்டிகள், கல்வி சார் பணிமனைகள், பேரணிகள் நிகழ்த்தி இந்நாளினைக் கொண்டாடலாம். இதன் மூலம் எழுத்தறிவின் முக்கியத்துவத்தை மற்றோருக்கு உணர்த்தலாம். இந்த நாளாளது சுயசார்பு கொண்ட இந்தியாவிற்கான இந்தியக் கல்வி முறைக்கு அடித்தளமிட்ட ஆசாத்தின் பங்களிப்புகளை நினைவுகூருவதற்கும் உகந்த தருணமாகப் பார்க்கப்படுகிறது.

## மேற்கோள்கள்
.

பகுப்பு:நவம்பர் சிறப்பு நாட்கள்
பகுப்பு:இந்திய தேசிய தினங்கள்
ரவுல

**ரவுல** கர்நாடகா மற்றும் கேரளாவில் பேசப்படும் ஒரு திராவிட மொழியாகும். இது கர்நாடகாவில் குடகு மாவட்டத்தில் உள்ள 25,000 ரவுல மக்கள் ஆள் பேசப்படுகிறது மற்றும் கேரள வயநாடு மாவட்டத்தில் உள்ள 1,900  மக்கள் ஆள் பேசப்படுகிறது.

## மேற்கோள்கள்

பகுப்பு:மலையாளம்
அரநாடான் மொழி

**அரநாடான் மொழி** ஒரு திராவிட மொழியாகும். 
இந்தியாவின் கேரளா, கர்நாடகம், தமிழ்நாடு ஆகிய மாநிலங்களில் இம்மொழி பேசப்படுகிறது. இவர்களிற் பெரும்பாலானோர் கேரள மாநிலத்தின் மலப்புறம், கோழிக்கோடு, பாலக்காடு ஆகிய மாவட்டங்களில் வாழ்கின்றனர். 2001 ஆம் ஆண்டின் கணக்கெடுப்பின்படி 200 பேர் மட்டுமே இம்மொழியைப் பேசுகின்றனர். இது மலையாளத்தையும், தமிழையும் ஒத்திருக்கும். கன்னட மொழி உறுப்புகளைக் கொண்டிருக்கும். இம்மொழி மலையாளத்துடன் 63%-69% சொல் ஒற்றுமையும், தமிழ் மொழியுடன் 53%-55% வரையான சொல் ஒற்றுமையையும் கொண்டுள்ளது. இம்மொழிக்கு எழுத்துக் கிடையாது.

இம்மொழி அழியும் நிலையில் உள்ள ஒரு மொழியாகும். இம்மொழி பேசுவோர் மிகக் குறைவு என்பதாலும், இவர்களுக்கெனத் தனிக் குடியிருப்புக்கள் இல்லாமல், பிற மொழி பேசுவோருக்கு மத்தியில் வாழ்வதாலும் தாக்குப் பிடிப்பதற்கான இதன் பலம் மிகவும் குறைவு. இம்மொழி பேசுவோரிடையே கல்வியறிவு குறைவாக இருப்பது இம்மொழி ஓரளவு உறுதியாக இருக்க உதவுகிறது.

## மேற்கோள்கள்


பகுப்பு:இந்திய மொழிகள்
பகுப்பு:திராவிட மொழிகள்
மலரயன் மொழி

**மலரையன்** என்பது ஒரு அழிந்த திராவிட மொழியாகும். இது கேரளா மற்றும் தமிழகத்தில் பேசப்பட்டது. இம்மொழி மலையாள கிளைக்குடும்பத்தின் கீழ் வருகிறது. மலைராயர் மக்கள் இம்மொழியை பேசி வந்தனர். பிற்காலத்தில் இம்மக்கள் மலையாளம் பேசியதாலும் இம்மக்களில் கிறித்துவத்துக்கு மாறியவர்கள் ஆங்கிலம் பேசியதாலும் இம்மொழி மெல்ல வழக்கிழந்து அழிந்துவிட்டது.
## மேற்கோள்கள்

பகுப்பு:மலையாளம்
மன்னன் மொழி

**மன்னன்** கேரளா மற்றும் தமிழ்நாட்டில் பேசப்படும் ஒரு திராவிட மொழியாகும். 2001 இல் இம்மொழியை 7,760 பேர் கேரளாவிலும் 82 பேர் தமிழ் நாட்டிலும் பேசினர். இம்மொழி *மன்னே*, *மன்னியோத்து* என பல பெயர்களினாலும் அழைக்கப்படுகிறது.

## உசாத்துணை

பகுப்பு:மலையாளம்
முள்ளுக் குறும்பா மொழி

**முள்ளு குறும்பா** ஒரு தெற்கு திராவிட மொழி (தமிழ்-கன்னடம் துணைக்குழுவை அடிப்படையாகக் கொண்டது) ஆகும்.

## பரவல்
25,000 முள்ளு குறும்பா தாய்மொழியாக கொண்ட மக்கள் கேரளாவின் வயநாடு மாவட்டத்திலும் சுல்தான் பத்தேரி எனும் இடத்திலும் உள்ளனர். எஞ்சியுள்ள 1,000 பேர்  தமிழ்நாட்டில் நீலகிரி மாவட்டத்தில் உள்ளனர்.

## மேற்கோள்கள்

பகுப்பு:மலையாளம்
யூத-மலையாளம்

**யூத-மலையாளம்** கொச்சி யூதர்களின் (மலபார் யூதர்கள்) பாரம்பரிய மொழி ஆகும். இந்த மொழியை இஸ்ரேலில் சில டசன் மக்கள் இன்று பேசப்படுகின்றன மற்றும் இந்தியாவில் 25 க்கும் குறைவான மக்கள் இன்று பேசப்படுகின்றன.

யூத-மலையாளம் மட்டுமே அறிந்த திராவிட யூத மொழி ஆகும்.

பல யூத மொழிகளைப் போலன்றி, யூத-மலையாளம் எபிரேய எழுத்துக்கள் பயன்படுத்தி எழுதப்பட்டது அல்ல. ஆனால் இது பெரும்பாலான யூத மொழிகளை போல, எபிரேய கடன் சொற்களைக் கொண்டுள்ளது.

## உசாத்துணை

பகுப்பு:திராவிட மொழிகள்
பகுப்பு:இந்திய மொழிகள்
எரவல்லன் மொழி

**எரவல்லன் மொழி** (*Eravallan language*) என்பது தமிழ் மொழிக்குத் தொடர்புடைய ஒரு பழங்குடி திராவிட மொழியாகும்.

## பரவல்
எரவல்லன் மொழியைத் தாய்மொழியாக கொண்ட மக்கள் 5,000 பேர் கேரளா மற்றும் தமிழ்நாட்டில் உள்ளனர். இவர்கள் பழங்குடி மக்கள் ஆவார்கள்.

## இவற்றையும் காண்க
* எரவல்லன்

## சான்றுகள்

பகுப்பு:திராவிட மொழிகள்
ஷோலக மொழி

**ஷோளக மொழி** () தமிழ் மற்றும் கன்னட மொழிகளுடன் தொடர்புடைய ஒரு திராவிட மொழி ஆகும். இதை ஷோளக மக்கள் பேசுகிறார்கள். இம்மொழியைத் தாய்மொழியாகக் கொண்டோரின் எண்ணிக்கை 24,000 ஆகும்.

## மற்ற பெயர்கள்
இம்மொழி காடு ஷோளிகர், ஷோளிக, ஷோளிகர், சோளக, சோளிக, சோளிகர், சோளநாயக்கன்ஸ், சோளநாயிகா எனவும் அழைக்கப்படுகிறது.

## வகைப்படுத்தல்
தெற்கு, தென்மைய, மைய, வடக்கு மற்றும் வகைப்படாதது என்று ஐந்து வகைகளாகப் பிரிக்கப்பட்ட திராவிட மொழிகளில் ஷோளக மொழி ஒரு தென்திராவிட மொழி என வகைப்படுத்தப்பட்டுள்ளது. 

## சொற்கள்

## சான்றுகள்

பகுப்பு:திராவிட மொழிகள்
அக்மீமனை பிரதேச செயலாளர் பிரிவு

**அக்மீமனை பிரதேச செயலாளர் பிரிவு** (*Akmeemana  Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 63 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 78051 ஆகக் காணப்பட்டது.

## இவற்றையும் பார்க்கவும்
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* பிரதேச செயலகங்கள் நுழைவாயில் 

பகுப்பு:காலி மாவட்டப் பிரதேச செயலாளர் பிரிவுகள்
தமிழ் மரபுரிமைத் திங்கள்

கனடிய நாடாளுமன்றத்தில் அனைத்து உறுப்பினர்களின் ஆதரவோடும் தை மாதம் **தமிழ் மரபுரிமைத் திங்கள்** ஆக அங்கீகரிக்கப்பட்டுள்ளது.

இந்த மாதத்தில், தமிழ் மொழியையும், பண்பாட்டையும், கலைகளையும் கொண்டாடும் வண்ணம், வளர்க்கும் வண்ணம், பகிரும் வண்ணம் பல்வேறு நிகழ்வுகள் ஒழுங்கு செய்யப்படும்.  தமிழர் தமது நல்லணெண்ணத்தை, நல்லிணக்கத்தை வெளிப்படுத்தும் இரத்தக் கொடை, தன்னார்வலர் தொண்டு போன்ற செயற்பாடுகளிலும் ஈடுபடுவர்.  கனேடிய தமிழ் பாரம்பரிய மாதத்திற்கு பாடல் மற்றும் கொடி உள்ளன. இப்பாடல் ஒவ்வொரு ஆண்டும் தமிழ் பாரம்பரிய மாதத்தில் பாடப்படுகிறது.

## நோக்கங்கள்
தமிழ் மரபுரிமைத் திங்களின் நோக்கங்களாக பின்வருவன ஒழுங்கமைப்பளாளர்களால் முன்வைக்கப்படுகிறது:

* தமிழ் மொழியையும் இலக்கியத்தையும் கொண்டாடுதல்.
* உலகத் தமிழர்களின் பண்பாடு, கலைகள், மரபுகளைக் கொண்டாடுதல்.
* தமிழர் அல்லாதவர்களோடு தமிழ் மொழி, பண்பாடு, வரலாறு பற்றிப் பகிர்ந்து கொள்ளல்.
* பல்துறைகளில் தமிழர்களின் சாதனைகளை அடையாளப்படுத்தல்.
* தமிழர்களின் நலத்தையும் வளர்ச்சியையும் ஊக்குவித்தல்.

## வரலாறு
தமிழர்கள் செறிந்து வாழும் நகரங்கள் ரொறன்ரோ, மார்க்கம், ஏசக்சு, பிரம்ரன், ஒசாவா, விற்பி, யோர்க் ஆகியவற்றின் மாநகர அவைகள் முதலில் தமிழ் மரபுரிமைத் திங்களை அங்கீகரித்தன.

அடுத்து, ஒன்டாரியோ மாகாணத்தில் அறிவித்து தமிழ் பாரம்பரிய மாத சட்டத்தை (Tamil Heritage Month Act) நாடாளுமன்றத்தால் இயற்றியது.

## வெளி இணைப்புகள்
* tamilheritagemonth.com  - 
* Tamil Heritage Month  - 
* January is Officially Declared as Tamil Heritage Month in Canada
* தமிழ் மரபுத் திங்கள் கனேடிய பாராளுமன்றத்தால் அங்கீகரிக்கப்பட்டது
* தமிழ் மரபுரிமைத் திங்கள் நாடுளுமன்ற ஏற்பு

## மேற்கோள்கள்

பகுப்பு:கனடியத் தமிழர்
பார்த்திபன் (நடிகர்)

**பார்த்திபன்** ஒரு பழம்பெரும் தமிழ்த் திரைப்பட நடிகராவார். இவர் தமிழகத்தின் ஆறு முதல்வர்களோடு திரைப்படத்துறையில் பணியாற்றிய பெருமை பெற்றவர். இவர் 1958இல் வீரபாண்டிய கட்டபொம்மன் திரைப்படத்தில் ஜாக்சன் துரையாக நடித்து புகழ்பெற்றார்.

## பிறப்பும் கல்வியும்
வேலூர் மாவட்டம் கேதாண்டப்பட்டி எனும் ஊரில் சக்கரவரத்தி ராமசாமி-ராஜலட்சுமி அம்மையாருக்கு மகனாகப் பிறந்தார். சென்னை லயோலா கல்லூரியில் இன்டர்மீடியட் கல்வியை கற்றார். அப்போது கல்லூரி நாடகங்களில் நடித்துள்ளார்.

## திரைத்துறை
1953இல் தலைமைச் செயலகத்தில் வேலை செய்தார். எஸ்.ஜே. ஆச்சாரியாவின் கோடையிடி நாடகத்தில் முதன்முதலாக கதாநாயகனாக நடித்தார். திரைப்பட ஆசையால் ஜெமினி ஸ்டுடியோவில் வேலைக்குச் சேர்ந்தார்.

1955இல் இந்தித் திரைப்படமான இன்சானியத் என்பதில் வில்லர்கள் குழுவில் ஒரு ஆளாக நடித்தார். எம்.ஜி.ஆருடன் ஏற்பட்ட தொடர்பால், அவருடைய படங்களில் ஐ.ஜி வேடம் கிடைத்தது. நிறைய எம்.ஜி.ஆர் படங்களில் ஐ.ஜி வேடத்திற்கு பார்த்திபனே நியமிக்கப்பட்டார். வீரபாண்டிய கட்டபொம்மன் திரைப்படத்தில் ஜாக்சன் துரையாக சிவாஜி கணேசனை எதிர்த்து பேசும் வசனங்கள், திரைத்துறையில் நீங்கா புகழைத் தந்தது.

## திரைப்படங்கள்
* நல்லவன் வாழ்வான்
* நான் ஆணையிட்டால்
* தாலி பாக்கியம்
* பறக்கும் பாவை
* மாட்டுக்கார வேலன்
* சங்கே முழங்கு
* இதயக்கனி
* நவரத்தினம்
* வீரபாண்டிய கட்டபொம்மன்

## ஆதாரங்கள்


பகுப்பு:தமிழ்த் திரைப்பட நடிகர்கள்
சாசனம் (திரைப்படம்)

**சாசனம்** (*Sasanam*) 2006ல் மகேந்திரன் இயக்கத்தில் வெளிந்த தமிழ்த் திரைப்படமாகும். இத்திரைப்படத்தில் அரவிந்த்சாமி, கௌதமி, ரஞ்சிதா போன்றோர் முக்கிய வேடத்தில் நடித்திருந்தனர். இத்திரைப்படத்திற்கு பாலபாரதி இசையமைத்திருந்தார்.

## நடிகர்கள்
*அரவிந்த்சாமி 
*கௌதமி - விசாலாட்சி
*ரஞ்சிதா - சரோஜி
*தலைவாசல் விஜய்
*சபிதா ஆனந்த்
*சுஜிதா

## ஆதாரங்கள்

## வெளி இணைப்புகள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மகேந்திரன் இயக்கிய திரைப்படங்கள்
பகுப்பு:பாலபாரதி இசையமைத்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:அரவிந்த்சாமி நடித்த திரைப்படங்கள்
கண்ணுக்கு மை எழுது (திரைப்படம்)

**கண்ணுக்கு மை எழுது** (*Kannukku Mai Ezhuthu*) 1986 இல் வெளிவந்த தமிழ்த் திரைப்படமாகும். இதனை மகேந்திரன் இயக்கியிருந்தார். பானுமதி, சுஜாதா, சரத் பாபு, வடிவுக்கரசி ஆகியோர் முக்கிய வேடங்களில் நடித்திருந்தனர். இளையராஜா இப்படத்திற்கு இசை அமைத்திருந்தார்.

## நடிகர்கள்
*பானுமதி ராமகிருஷ்ணா
*சுஜாதா (நடிகை)
*சரத் பாபு
*வடிவுக்கரசி

## பாடல்கள்
இத்திரைப்படத்திற்கு இளையராஜா இசையமைத்தார்.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மகேந்திரன் இயக்கிய திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
தாய்லாந்து நாட்டுப்பண்

**பிலிங் சாட்** அல்லது தாய்லாந்து நாட்டுப்பண் என்பது தாய்லாந்து நாட்டின்  நாட்டுப்பண் ஆகும். இது 1939 திசம்பர் 10 அன்று ஏற்கப்பட்டது. இந்த நாட்டுப்பண்ணுக்கு  இசையமைத்தவர், ஃப்ரா சென்டுரியாங் என்ற  செர்மானியர். இதற்கு பாடல்வரிகளை எழுதியவர் லுவாங் சரனுபிரபான் என்பவராவார்.  *பிலிங் சாட்* (), என்ற தாய் சொல்லுக்கு நாட்டுப்பண் என்பது பொருளாகும். பொதுவாக நாட்டுப்பண்ணை குறிப்பிட இந்தச்சொல் பயன்படுத்தப்படுகிறது.  *பிலிங் சாட் தாய்* (), என்றால் தாய்லாந்து நாட்டுப்பண் என்று பொருளாகும் தாய்லாந்து நாட்டுப்பண்ணை இச்சொல் கொண்டே குறிக்கின்றனர்.

1932 ஆட்சிக் கவிழ்புக்கு சில நாட்கள் கழித்து தாய்லாந்தின்  நாட்டுப்பண் இசையமைக்கப்பட்டது. போலந்தின் நாட்டுப்பண்ணின் இசையையொட்டியே இந்த நாட்டுப்பண்ணின் இசை அமைந்த்து. இது முதன்முதலில்  1932 சூலையில் ஒலிபரப்ப்பட்டது. இதன். இதன் அசல் வரிகள் குன் விச்சிட்மரா என்பவரால் எழுதப்பட்டது.

1932 க்கு முன் சான்சோயின் பிரா பராமி என்ற பாடல் சாயாமின் நாட்டுப்பண்ணாக இருந்தது.

1934 இல் புதிய நாட்டுப்பண், இசை ஆகியவற்றை கேட்டு அந்த நாட்டு அரசு போட்டி நடத்தியது. சங்வாங் துவா பத்யாகோசோல் என்பவர்  "பிலெங் மகா நில்மிட்" என்று ஒரு பாரம்பரிய பாணியில் ஒரு மெட்டமைத்தார்.  ஆனால் ஃப்ரா ஜெணெடுரியாங் என்பவரின் மெல்லிசை தேர்வு செய்யப்பட்டது. காரணம், இதன் மெல்லிசை நவீனமாக இருந்தது. பிறகு ஃப்ரா ஜெணெடுவின்யா இசையையும்  முதல் பரிசுபெற்ற வரிகளான குன் விச்சிட்மராவின் வரிகளும் சேர்த்து இசைவடிவம் தரப்பட்டது. இப்பாடல் 1939 வரை பயன்படுத்தப்பட்டது. இதில் இரண்டாம் பரிசு பெற்ற சான்ப காம்விலை (ฉันท์ ขำ วิไล) என்பவர் எழுதிய சில வரிகள் 1934 இல் இணைக்கப்பட்டது குறிப்பிடத்தக்கது.

1939, இல் இந்த நாட்டின் சாயாம் என்ற பெயர் தாய்லாந்து என மாற்றப்பட்டது. இதனால் இந்தாட்டின் நாட்டுப்பண் வரிகளை மாற்றி புதியதாக எழுத போட்டி அறிவிக்கப்பட்டது. இதில் லு ஆங் சரனுப்ரஃபான் என்பவரின் வரிகள் சிறந்த்தாக பரிசுபெற்றது. பிரதமர் பிபுன்சோங்ராம் இந்த நாட்டுப்பண் நாள்தோரும்  08:00 மணி மற்றும் 18:00 மணி பொழுதுகளில் ஒலிக்கும் என்றும் அதற்கு குடிமக்கள் எழுந்து நின்று நாட்டுக்காக மரியாதை செலுத்தவேண்டும் என்று உத்தரவிட்டார். காலை மாலை என இருவேளைகளிலும் பொது இடங்களில் ( எ.கா. பள்ளிகள், பணி இடங்கள், பொது கட்டடங்கள்)  ள்நாட்டுப்பண் இசைக்கப்பட்டு தேசியக் கொடி ஏற்றியும் இறக்கவும் செய்தனர்.  இதே போல காலை மாலை இருவேளைகளிலும் தொலைக்காட்சி, வானொலி ஆகியவற்றிலும் நாட்டுப்பண் இசைக்கப்பட்டது.

## வரிகள்

### தாய் வரிகள் மற்றும் மொழிபெயர்பு

## மேற்கோள்கள்


பகுப்பு:நாட்டுப்பண்கள்
பகுப்பு:தாய்லாந்துப் பண்பாடு
பகுப்பு:தாய்லாந்து
சாதகம்

**சாதகம்** என்பது பிரபந்தம் என வட மொழியில் வழங்கப்படும் தமிழ்ச் சிற்றிலக்கிய வகைகளுள் ஒன்றாகும். நாள், மீன் போன்ற சோதிட நிலைகளைப் பற்றி இந்த சிற்றிலக்கிய வகை கூறுகிறது.  

இந்த சிற்றிலக்கிய வகை பாட்டுடைத் தலைவனுக்கு சோதிடம் பார்க்கும் வழமையொட்டி தோன்றியிருக்கலாம் என்றும், சோதிடம் எழுதுதலே ஓர் இலக்கிய வகையிலிருந்து தோன்றியிருக்கலாமென்றும் தமிழறிஞர்கள் எண்ணுகின்றனர். 

## சாதக சிற்றிலக்கிய நூல்கள்
* பன்னிருபாட்டியல் 
* முத்து வீரியம் 
* பிரபந்த தீபிகை 

## ஆதாரங்கள்


பகுப்பு:சிற்றிலக்கிய வகைகள்
அழகிய கண்ணே

**அழகிய கண்ணே** (*Azhagiya Kanne*) 1982 இல் வெளிவந்த இந்தியத் தமிழ்த் திரைப்படமாகும். இதனை மகேந்திரன் இயக்கியிருந்தார். இத்திரைப்படத்தில் அஸ்வினி, சரத்பாபு ஆகியோர் முக்கிய வேடத்தில் நடித்திருந்தனர்.

## நடிகர்கள்
* அஸ்வினி
* சரத்பாபு - பிரசன்னா
* குழந்தை அஞ்சு - கஸ்தூரி  
* சுமலதா - பாமா
* சுஹாசினி - இலட்சுமி
* தேங்காய் சீனிவாசன் 
* வெண்ணிற ஆடை மூர்த்தி 
* சாருஹாசன் - சாமியார்
* செந்தாமரை - நிலப்பிரபு
* பயில்வான் ரங்கநாதன்
* குள்ளமணி 
* குமரிமுத்து 
* காந்திமதி - பேச்சியம்மா

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை வாலியும் கங்கை அமரனும் எழுதியிருந்தனர். "மூகாம்பிகை" பாடலில் பல்லவி, சரணங்கள் இடையே வரும் செவ்விசைக் கித்தார் இசை என்பது காமவர்தினி இராகத்தில் அமைந்திருந்தது. காமவர்தினி இராகத்தில் செவ்விசைக் கித்தாரில் அமைப்பு என்பது மிகக் கடினமான இசையமைப்பு என்று கருதப்படுகிறது.

## மேற்கோள்கள்
 

பகுப்பு:1982 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:மகேந்திரன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:காந்திமதி நடித்த திரைப்படங்கள்
ராஜசேகர் (தெலுங்கு நடிகர்)

**ராஜசேகர்** இந்தியத் திரைப்படத்துறையைச் சேர்ந்த நடிகராவார். இவர் தெலுங்குத் திரைப்படத்துறையில் நன்கு அறியப்படுபவராக இருக்கிறார். சில தமிழ்த் திரைப்படங்களிலும் நடித்துள்ளார். எண்ணற்ற மாறுபட்ட கதைப்பாத்திரங்களில் நடிக்கும் நடிகராக உள்ளார். மனோகரன் இயக்கத்தில் வெளிவந்த நண்டு திரைப்படத்தில் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பகுப்பு:தமிழ் நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட நடிகர்கள்
உன்னி மேரி

**உண்ணி மேரி** ஒரு இந்திய திரைப்பட நடிகையாவார். இவர் பெரும்பாலும் மலையாளப் திரைப்படங்களில் நடித்துள்ளார்.

சில புகழ்பெற்ற தமிழ், தெலுங்கு, கன்னடத் திரைப்படங்களிலும் நடித்துள்ளார். இப்படங்களில் உண்ணி மேரி என்பதற்குப் பதிலாக தீபா என்ற பெயரில் நடித்துள்ளார். 1962-இல் பிறந்த இவர் 1982-இல் திருமணம் செய்து கொண்டுள்ளார்.

தேவி கன்னியாகுமரி அம்மன் கோவில், ஐயப்பன், மல்லனும் மாதேவனும், கண்ணப்பனுண்ணி (திரைப்படம்), மகாபலி சக்கரவர்த்தி போன்ற மலையாளப் படங்களிலும், அந்தரங்கம், உல்லாசப்பறவைகள், ஜானி, மீண்டும் கோகிலா, ரோசாப்பூ ரவிக்கைக்காரி, முந்தானை முடிச்சு, கல்யாணப்பறவைகள் போன்ற தமிழ் படங்களிலும் நடித்துள்ளார்.

## ஆதாரங்கள்
* 
* 

## வெளி இணைப்புகள்
* 
* Unnimary at MSI
* https://www.facebook.com/pages/Unni-Mary/138592379555479

பகுப்பு:1962 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
தீர்த்தக் கரையினிலே

***தீர்த்தக் கரையினிலே*** (*Theertha Karaiyinile*) என்பது 1987ல் வெளிவந்த இந்தியத் தமிழ்த் திரைப்படமாகும். இதனை  மணிவண்ணன் இயக்கியிருந்தார். இத்திரைப்படத்தில் மோகன், ரூபினி, சனகராஜ் மற்றும் செந்தில் ஆகியோர் முக்கிய வேடத்தில் நடித்திருந்தனர். இளையராஜா இப்படத்திற்கு இசையமைத்திருந்தார். இத்திரைப்படம் வணிக ரீதியில் வெற்றப்பட்ட படமாகும்.

## நடிகர்கள்
*மோகன்
*ரூபினி
*சனகராஜ்
*செந்தில்
*மலேசியா வாசுதேவன்
*வினு சக்ரவர்த்தி
*மணிவண்ணன்
*கோவை சரளா
*தியாகு

## ஆதாரங்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1987 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பிரேம் மேனன்

**பிரேம் மேனன்** இந்திய தொழிற்துறை வல்லுனர் மற்றும் திரைப்படத் தயாரிப்பாளர், இயக்குநர், நடிகராவார். இவர் தமிழ்த் திரைப்படங்கள் சிலவற்றில் நடித்துள்ளார். ஏ. ஜெகந்நாதன் (இயக்குநர்) இயக்கத்தில் குரோதம் என்ற திரைப்படத்தின் மூலம் 1982ல் திரையுலகிற்கு வந்தார்.

## திரைப்படங்கள்

## ஆதாரங்கள்

## வெளி இணைப்புகள்

## மேற்கோள்கள்

பகுப்பு:வாழும் மக்கள்
பகுப்பு:தமிழகத் தொழிலதிபர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1953 பிறப்புகள்
யோன் ஜி-க்யூன்

**யோன் ஜி-க்யூன்** (பிறப்பு 1969) ஒரு தென் கொரிய திரைப்பட இயக்குனராவார். மை பாஸ், மை ஹீரோ திரைப்படத்தின் மூலம் திரையுலகிற்கு அறிமுகமானார். இத்திரைப்படம் கொரியாவில் வாழும் குண்டர்களின் வாழ்க்கைப் பற்றி எடுக்கப்பட்டதாகும்.

இவருடைய *[[செக்ஸ் இஸ் சீரோ (2002 திரைப்படம்)|செக்ஸ் இஸ் சீரோ]]* திரைப்படம் உலக அளவில் இவருக்கு புகழைப் பெற்றுத் தந்தது. இத்திரைப்படம் வயது வந்தோருக்கான பாலியல் நகைச்சுவை தளத்தினை மையமாகக் கொண்டது. இத்திரைப்படத்தினை அமெரிக்காவில் வெளிவந்த அமெரிக்கன் பை திரைப்படத்துடன் ஒப்பிட்டு பேசுகின்றனர்.

## வெளி இணைப்புகள்
* 

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட இயக்குநர்கள்
அஸ்வினி (நடிகை)

**அஸ்வினி** என்பவர் இந்திய நடிகையாவார். இவர் தமிழ், தெலுங்கு, இந்தி திரைப்படங்களில் கதாநாயகியாக நடித்துள்ளார். 2012 செப்டம்பர் 23ல் இவர் சென்னை ராமச்சந்திரா மருத்துவமனையில் இறந்தார்.

இவருக்கு கார்த்திக் என்றொரு மகனுள்ளார். பாலகிருஷ்ணா என்ற நடிகரின் திரைப்படத்தில் குழந்தை நட்சத்திரமாக அறிமுகமானார். மகேந்திரன் இயக்கத்தில் வெளிவந்த சில திரைப்படங்களில் நாயகியாக நடித்துள்ளார்.

## ஆதாரங்கள்

## வெளி இணைப்புகள்
*

பகுப்பு:1970 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:2012 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னை நடிகைகள்
பகுப்பு:1967 பிறப்புகள்
எல்லைச்சாமி

***எல்லைச்சாமி*** (ellaichamy)  என்பது 1992 இல் வெளிவந்த இந்தியத் தமிழ்த் திரைப்படமாகும். இதனை கே. ரங்கராஜ் தயாரித்து , இயக்கியிருந்தார்.. இத்திரைப்படத்தில் சரத்குமார். ரூபினி ஆகியோர் முக்கிய வேடத்தில் நடித்திருந்தனர். இவர்களுடன் நாசர், வெற்றி விக்னேஷ்வர், கௌரி ஆகியோரும் நடித்திருந்தனர். எஸ். ஏ. ராஜ்குமார் இத்திரைப்படத்திற்கு இசையமைத்திருந்தார்.

## கதைச்சுருக்கம்

மைனர் முத்துராசு (நாசர்) கிராமத்துப் பெண்களிடம் தவறுதலாக நடந்து கொள்ளும் பெரும் செல்வந்தர் ஆவார். அருகில் உள்ள கிராமத்தில் வசிக்கும் எல்லைச்சாமி (ஆர். சரத்குமார்) ஒரு துணிச்சலான கிராமத் தலைவர், அவர் கிராமத்தை நன்கு கவனித்து வருகிறார். எல்லைச்சாமியின் சகோதரி (கௌரி) மற்றும் கிராமத்தின் மருத்துவர் (வெற்றி விக்னேஷ்வர்) ஆகியோர் இருவரும் காதலிக்கிறார்கள். ஒரு நாள், காவேரி (ரூபினி) தன்னிடம் தவறுதலாக நடந்து கொண்ட ஒருவரை கண்டுபிடிக்க எல்லைச்சாமியின் கிராமத்திற்கு வருகிறாள், ஆனால் அவர் குற்றவாளியின் முகத்தை பார்க்கவில்லை எனத் தெரிவிக்கிறார்.  குற்றவாளியை பிடிக்கும் வரை எல்லைச்சாமி எந்த விழாவையும் நடத்தப் போவதில்லையென காவேரியிடம் உறுதியளிக்கிறார்.  இதற்கிடையில், எல்லைச்சாமியின் சகோதரி கர்ப்பமாகிறாள். அவரது திருமணத்தை சீக்கிரம் முடிக்க வேண்டி எல்லைச்சாமி கவலை கொள்கிறார். பின்னர், தான்தான் அவளிடம் தவறுதலாக நடந்து கொண்டதாக ஒரு பொய் கூறி காவேரியை திருமணம் செய்துகொள்கிறார். அவரது சகோதரியும் அதே நேரத்தில் தன் காதலனை மணக்கிறார். இவ்வாறு பொய் கூறி திருமணம் செய்ததால் எல்லைச்சாமிக்கு பதிலாக கிராம மக்கள் ஒரு புதிய கிராமத் தலைவரை தேர்ந்தெடுக்கின்றனர். இப்போது, காவேரி யாரோ தன்னிடம் தவறுதலாக நடந்து கொண்டதாக பொய் கூறியதாக எல்லைச்சாமியிடம் கூறுகிறாள்.  காவேரி மைனர் முத்துராசுவின் உறவினர் என்பதும், முத்துராசு அவளை திருமணம் செய்ய கட்டாயப்படுத்தியதனால் அவள் மறுத்துவிட்டு எல்லைச்சாமியின் கிராமத்திற்கு ஓடிவரும் வழியில், அவரது சகோதரி காவேரியை சந்திக்க , அவர்தான் இந்த யோசனையை அவளிடம் தெரிவித்ததாகவும் எல்லைச்சாமிக்கு பிறகு தெரிய வருகிறது.

## நடிகர்கள்

* சரத்குமார் .. எல்லைச்சாமி
* ரூபினி ... காவேரி
* நாசர் (நடிகர்) .. மைனர்
* வெற்றி விக்னேஷ்வர்
* கௌரி
* ஆர். சுந்தர்ராஜன்
* செந்தில்
* கோவை சரளா ... சாவித்திரி
* எம். ஆர். கிருஷ்ணமூர்த்தி .பஞ்சாங்கம்
* பொன்னம்பலம்- மலையாண்டி

## ஒலித்தொகுப்பு

இசையமைப்பாளர் எஸ். ஏ. ராஜ்குமார். 1992இல் இதன் பாடல் வெளியிடப்பட்டது, 6 பாடல்களை புலமைப்பித்தன் மற்றும் எஸ். ஏ. ராஜ்குமார் எழுதியுள்ளனர்

 	

## ஆதாரங்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
ஹனி ரோஸ்

**ஹனி ரோஸ்** மலையாளத் திரைப்பட நடிகையாவார். இவர் சில தமிழ் மற்றும் தெலுங்கு திரைப்படங்களில் நடித்துள்ளார்.

2005இல் வினயன் இயக்குநரால் எடுக்கப்பட்ட மலையாளத் திரைப்படமான பாய் பிரண்டில் அறிமுகமானார்.

## திரைப்படங்கள்

## மேற்கோள்கள்

## வெளி இணைப்புகள்
* Official website 
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
இராகேசு சூட்

**இராகேசு சூட்** (Rakesh Sood, 5 பிப்பிரவரி 1953) இந்தியத் தூதுவர், எழுத்தாளர், வெளியுறவுத்துறை அதிகாரி எனக் கருதப்படுகிறார். இவர் அணு ஆயுதக் குறைப்பு, அணு ஆயுதப் பரவல் தடை ஆகியவற்றின் இந்தியப் பிரதமரின் தனித் தூதுவராக 2014 ஆம் ஆண்டு மே மாதம் 
வரை அப்பதவியில் இருந்தார்.

## பணிகள்
ஆப்கானிசுத்தான், நேபாளம், பிரான்சு ஆகிய நாடுகளில் இந்திய நாட்டுத் தூதுவராகவும் பணியாற்றினார். 1998இல் இந்தியா ஓர் அணு அயுத நாடு என உலகுக்கு அறிவித்த சூழ்நிலையில் அப்போதைய தேசியப் பாதுகாப்பு ஆலோசகர் பிரஜெசு மிசுராவுடன் உலக நாடுகளுக்குப் பயணம் செய்தபோது இராசேசு சூட்டும் அவருடன் சென்றார். இந்திய அயலகத்துறையிலிருந்து  2013 மார்ச்சு மாதம் ஒய்வு பெற்றார்.

## மேற்கோள்

பகுப்பு:வாழும் மக்கள்
பகுப்பு:1953 பிறப்புகள்
இந்தியன் ஏர்லைன்சு பறப்பு 171

**இந்தியன் ஏர்லைன்சு பறப்பு 171** (*Indian Airlines Flight 171*) 1976 அக்டோபர் 12 அன்று பம்பாய் வானூர்தி நிலையத்தில் அவசரமாகத் தரையிறங்கும் போது தரையில் மோதி விபத்துக்குள்ளானது. இதன் போது இவ்வானூர்தியில் இருந்த 95 பேரும் உயிரிழந்தனர். வானூர்தியின் இயந்திரத்தில் தீப்பிடித்ததால், வானூர்தி கட்டுப்பாட்டை இழந்து தரையில் மோதியது.

## விபத்து
வானூர்தி 171 மும்பையிலிருந்து சென்னை நோக்கி வந்த உள்ளூர் வானூர்தி சேவையாகும். இப்பறப்பை போயிங் ரக வானூர்தியே மேற்கொள்ளத் திட்டமிடப்பட்டிருந்தது. ஆனால், அவ்விமானத்தின் இயந்திரத்தில் ஏற்பட்ட கோளாறால், இப்பறப்பை சட் ஏவியேசன் கராவெல் வானூர்தி மேற்கொண்டது. மும்பையில் ஓடுபாதையில் இருந்து கிளம்பிய சிறிது நேரத்தில் வானூர்தியின் இரண்டாவது இயந்திரம் செயலிழந்தது. இதனை அடுத்து வானூர்தி திரும்பவும் மும்பை வானூர்தி நிலையத்தில் அவசரமாகத் தரையிறங்க முயன்றது. வானூர்தி 300 அடி உயரத்தில் பறந்து கொண்டிருக்கையில், வானூர்தி கட்டுப்பாட்டை இழந்து தரையில் மோதியது. வானூர்தியில் இருந்த எவரும் உயிர் தப்பவில்லை.

## விபத்தில் இறந்த சிலர்
*வானூர்தியில் பயணம் செய்த 89 பயணிகளில் 17 பேர் பெண்கள் ஆவர். ஆறு வானூர்திப் பணியாளர்களில் இருவர் பெண்கள் ஆவர்.
*வானூர்தியில் பயணம் செய்த தமிழக சட்டசபை முன்னாள் உறுப்பினரும், காமராஜர் காங்கிரசு கட்சி உறுப்பினருமான பொன்னப்ப நாடார் (வயது 53) என்பவர் கொல்லப்பட்டார். இவர் கன்னியாகுமரி மாவட்டத்தைச் சேர்ந்த ஒரு காங்கிரஸ் தலைவராகவும், முன்னாள் சட்டமன்ற உறுப்பினராகவும் திருவாங்கூர்-கொச்சி சட்டமன்றத்திற்கு இரண்டு முறையும், தமிழக சட்டமன்றத்திற்கு மூன்று முறையும் தேர்ந்தெடுக்கப்பட்டுள்ளார். இவர் 1971 தேர்தலில் கன்னியாகுமரி மாவட்டம் விளவங்கோடு தொகுதியில் இருந்து தமிழக சட்டசபைக்கு தேர்ந்தெடுக்கப்பட்டவர்.
*தென்னிந்தியத் திரைப்பட நடிகை ராணி சந்திரா மற்றும் அவரது தாயார் காந்திமதி, தங்கைகள் அம்புலி (வயது 19), சீதா (18), நிம்மி (13) ஆகியோர் இறந்தனர். ராணி சந்திராவின் குழுவில் இடம்பெற்றிருந்த ஜெயலட்சுமி (பாடகி), சி. கே. கிருஷ்ணகுட்டி (மத்தளம்), எம். கோதண்டராம் (மிருதங்கம்), பி. எஸ். மாணிக்கம் (ஆர்மோனியம்) ஆகியோரும் இறந்தவர்களில் அடங்குவர்.

## இதனையும் காண்க
* ஏர் இந்தியா பறப்பு 171

## மேற்கோள்கள்

## வெளியிணைப்புகள்
*Indian Airlines Flight 171 at AirDisaster.com 

பகுப்பு:இந்தியாவில் பயணியர் வானூர்தி விபத்துகள்
பகுப்பு:1976 விபத்துகள்
சிங்கம் புலி

**சிங்கம் புலி** 2011 ல் வெளிவந்த அதிரடி மசாலாத் தமிழ்த் திரைப்படமாகும். இதனை சாய் ரமணி இயக்கியிருந்தார். இத்திரைப்படத்தில் நடிகர் ஜீவா இரட்டை வேடங்களில் நடித்திருந்தார். இவருடன் ரம்யா, சந்தானம் போன்ற நடிகர்களும் நடித்திருந்தனர். இத்திரைப்படம் 4 மார்ச் 2011ல் வெளிவந்தது..

இத்திரைப்படம்  ஹிந்தியில் *டோ கா தட்கா* என மொழிமாற்றம் செய்யப்பட்டு வெளியிடப்பட்டது.

## நடிகர்கள்
* ஜீவா (திரைப்பட நடிகர்) .. சிவா மற்றும் அசோக் குமார்
* ரம்யா .. ஸ்வேதா
* ஹனி ரோஸ் ... காயத்ரி
* சந்தானம் ... புஜ்ஜி பாபு
* பொன்வண்ணன் ... சிவா மற்றும் அசோக்கின் தந்தை
* பாண்டு ... ஸ்வேதாவின் தந்தை
* குயிலி.. சிவா மற்றும் அசோக்கின் தாய்
* மீரா கிருஷ்ணன் .. ஸ்வேதாவின் தாய்

## ஆதாரங்கள்

## வெளி இணைப்புகள்
* 
* சிங்கம்புலி திரைப்பட விமர்சனம்-தினமலர் சினிமா

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்
பகுப்பு:ஜீவா நடித்துள்ள திரைப்படங்கள்
பகுப்பு:சந்தானம் நடித்த திரைப்படங்கள்
நோ டியர்ஸ் பார் தி டெட் (திரைப்படம்)

**நோ டியர்ஸ் பார் தி டெட்** (; literally ***Crying Man***) 2014ல் வெளிவந்த தென் கொரிய அதிரடி திகில் திரைப்படமாகும். இதனை லீ ஜியோங்-பியோம் எழுதி இயக்கியிருந்தார். இத்திரைப்படம் தொழிற்முறை கொலைகாரன் (ஜாங் டோங்-கன்)  தன்னுடைய இலக்கினை (கிம் மின்-ஹீ) இறுதியாக கொல்வதைப் பற்றியதாகும்.

## நடிகர்கள்
*ஜாங் டோங்-கன் 
*கிம் மின்-ஹீ 
*பிரையன் டி 
*கிம் ஹீ-வோன்
*ஜூன்-சியோங் கிம்

## ஆதாரங்கள்

## வெளி இணைப்புகள்
* 
* 
*
*
*''No Tears for the Dead''  at

பகுப்பு:2014 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய சண்டைத் திரைப்படங்கள்
பகுப்பு:தென் கொரிய நாடகத் திரைப்படங்கள்
பகுப்பு:தென் கொரிய பரபரப்பூட்டும் திரைப்படங்கள்
கிம் மின்-ஹீ

**கிம் மின்-ஹீ** (பிறப்பு மார்ச் 1, 1982) ஒரு தென் கொரிய நடிகையாவார். இவர் திரைப்படங்கள், விளம்பரங்கள், தொலைக்காட்சி தொடர்கள் போன்றவற்றில் நடித்துள்ளார்.

## தொழில்
தொடக்கத்தில் மாடல் அழகியாக இருந்து இதழ்களின் அட்டைப்படங்களில் இடம்பெற்றார்.1999ல் ஸ்கூல் 2 என்ற வளாகத்தில் நாடகத்தில் பங்கேற்று புகழ் பெற்றார். கொரிய நாடகங்கள் மற்றும் திரைப்படங்களில் நடித்தாலும், அவை எதிர்மறையான விமர்சனங்களைப் பெற்றுத் தந்தது. அழகாக இருக்கிறார் ஆனால் நடிப்பு போதவில்லை என்ற கருத்து பரவலாக மேலோங்கியது.

2008ல் ஹெல்கேட்ஸ் திரைப்படம் நற்பெயரை தந்தது. அதன் பின்பு ஆக்டரஸ், ஹெல்ப்லஸ் திரைப்படம் போன்றவை நடிப்பினை மெருகூட்டின,. *[[நோ டியர்ஸ் பார் தி டெட் (திரைப்படம்)]]* என்ற திரைப்படத்தில் நடித்தன் மூலம் நல்ல புகழினைப் பெற்றார்.

## ஆதாரங்கள்

## வெளி இணைப்புகள்
*
*Kim Min-hee at Management Soop

பகுப்பு:தென் கொரியத் திரைப்பட நடிகைகள்
பகுப்பு:தென் கொரிய தொலைக்காட்சி நடிகைகள்
பகுப்பு:1982 பிறப்புகள்
பகுப்பு:வாழும் மக்கள்
ராணி சந்திரா

**ராணி சந்திரா** (*Rani Chandra*, 1949 – 12 அக்டோபர் 1976) என்பவர் மலையாளத் திரைப்பட நடிகை ஆவார். கேரளத்தின் அழகுராணியாகத் தெரிவு செய்யப்பட்டவர். இவர் பல மலையாள, தமிழ்ப் படங்களில் நடித்துள்ளார். 1976 ஆம் ஆண்டில் விமான விபத்து ஒன்றில் இறந்தார்.

## வாழ்க்கைச் சுருக்கம்
ராணி சந்திரா திருவிதாங்கூர்–கொச்சியில் 1949 ஆண்டில் சந்திரன், காந்திமதி ஆகியோருக்குப் பிறந்தார். எர்ணாகுள்ம் புனித தெரேசசு கல்லூரியில் கல்வி கற்றார். இவர் நடனக் குழு ஒன்றை நடத்தி வந்தார். 1972 ஆம் ஆண்டில் கேரள அழகுராணியாகத் தேர்ந்தெடுக்கப்பட்டார்.

இவரது முதல் திரைப்படம் *அஞ்சுசுந்தரிகள்* ஆகும். தொடர்ந்து பல திரைப்படங்களில் நடித்தார். இவர் நடித்த கடைசித் தமிழ்த் திரைப்படம் பத்ரகாளி இவர் இறந்த பின்னர் வெளிவந்தது.

## மறைவு
*முதன்மைக் கட்டுரை: [[இந்தியன் ஏர்லைன்சு பறப்பு 171]]*

பத்ரகாளி திரைப்படத் தயாரிப்பின் இறுதிக் கட்டத்தில், கதாநாயகியாக நடித்த ராணி சந்திரா கலாச்சார நிகழ்ச்சி ஒன்றில் பங்கெடுப்பதற்காக தனது குழுவினருடனும் குடும்பத்தினருடனும் துபாய் சென்றார். கலை நிகழ்ச்சிகளை முடித்துக் கொண்டு 1976 அக்டோபர் 11 இல் பம்பாய் வழியாக சென்னை திரும்புகையில், அவர்கள் பயணம் செய்த விமானம் தீப்பிடித்துக் கொண்டு விமான நிலையத்திற்கு அண்மையில் மோதி விபத்துக்குள்ளானது. ராணி சந்திரா, அவரது தாயார், மூன்று தங்கைகள் அம்புலி (வயது 19), சீதா (18), நிம்மி (13) ஆகியோர் உட்பட அதில் பயணம் செய்த அனைத்து 95 பேரும் உயிரிழந்தனர்.

இதனால், இவர் நடிக்க இருந்த பத்ரகாளி தமிழ்த் திரைப்படத்தின் மீதிக் காட்சியை ஓரளவு அவரைப் போன்றே உருவ அமைப்புள்ள பட்டிக்காட்டு ராஜா படத்தில் நடனமாடிய புஷ்பா என்ற துணை நடிகையை நடிக்க வைத்து எடுத்து முடித்தார் இயக்குநர் ஏ. சி. திருலோகச்சந்தர்.

## விருதுகள்
* 1975 சிறந்த நடிகைக்கான கேரள அரசு விருது

## நடித்த சில திரைப்படங்கள்
*மல்லனும் மாதேவனும் (மலையாளம், 1976)
*பத்ரகாளி (தமிழ், 1976)
*தேன்சிந்துதே வானம் (தமிழ், 1975)
*ராதா (தமிழ், 1973)

## மேற்கோள்கள்

## வெளி இணைப்புகள்
* 
* http://en.msidb.org/displayProfile.php?category=actors&artist=Ranichandra&limit=67 
* Weblokam : Rani Chandra- A paining memory 
 

பகுப்பு:கேரள மாநில திரைப்பட விருது வென்றவர்கள்
பகுப்பு:1976 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1949 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
இந்தியாவில் வெள்ளப்பெருக்கு (2009)

**2009ஆம் ஆண்டு சூலையில் இந்தியாவில் வெள்ளப்பெருக்கு** *(2009 India floods)* நிகழ்ந்த பொழுது பல்வேறு மாநிலங்கள் பாதிக்கப்பட்டன. ஒடிசாவில் குறைந்தது 36 பேரும்  கேரளாவில் 13 பேரும் இவ்வெள்ளப் பெருக்கால் உயிரிழந்தனர். கர்நாடகா, குசராத்து, மற்றும் வடகிழக்கு இந்திய states. மாநிலங்கள் பெருமளவிற்கு பாதிக்கப்பட்டன.

கிழக்கு இந்திய மாநிலமான ஒடிசாவில் மட்டும், கடும் பருவ மழை ஏற்படுத்திய வெள்ளத்தில் குறைந்தது 36 பேர் கொல்லப்பட்டனர். அரை மில்லியன் வீடுகள் மூழ்கடிக்கப்பட்டன. இம்மாநிலத்தின் நயாகட் மாவட்டம் முற்றிலுமாக வெள்ள நீரால் பாதிக்கப்பட்ட பின்னர் சூலை 13 ஆம் நாள் ஒரு பேருந்து சி்ற்றோடையில் விழுந்து ஏழு பேர் கொல்லப்பட்டதோடு மட்டுமின்றி மேலும் பலர் காணாமல் போயினர் . ஒடிசாவின் தலைநகரமான புவனேசுவரத்திற்கு 87 கிலோமீட்டர் தொலைவில் நயாகட் நகரம் அமைந்துள்ளது. கொனார்க் நகரில் அமைந்துள்ள சூரியனார் கோவிலும் தண்ணீரால் சூழப்பட்டு சுற்றுலாப் பயணிகளுக்கு பெரும் இடர்பாடுகளை உண்டாக்கியது . நயாகட் மாவட்டம், கட்டக் மாவட்டம், கஞ்சாம் மாவட்டம், கேந்துஜர் மாவட்டம், கோராபுட் மாவட்டம் மற்றும் கந்தமாள் மாவட்டம் முதலிய ஒடிசாவின் மாவட்டங்கள் வெள்ளப் பெருக்கால் மிகவும் பாதிக்கப்பட்டன

கடுமையாகப் பெய்த பெருமழையால் கேரளாவிலும் பல கோடி ரூபாய் மதிப்பிலான சொத்துக்கள் அழிந்தன. குறைந்தது 13 பேராவது இப்பெருவெள்ளத்தால் உயிரிழந்தார்கள் என்று செய்திகள் தெரிவிக்கின்றன. கண்ணூர் மாவட்டம், எர்ணாகுளம் மாவட்டம், கோழிக்கோடு மாவட்டம் , கொல்லம் மாவட்டம் , திருச்சூர் மாவட்டம், மலப்புறம் மாவட்டம், காசர்கோடு மாவட்டம் மற்றும் ஆலப்புழா மாவட்டம் முதலிய கேரளாவின் மாவட்டங்கள் வெள்ளப் பெருக்கால் மிகவும் பாதிக்கப்பட்டன. மாநிலம் முழுவதும் பல்வேறு துயர் துடைப்பு முகாம்கள் ஏற்படுத்தப்பட்டன. கேரள மாநில வருவாய்த் துறை அமைச்சர், பி ராசேந்திரன், மழை காரணமாக ஏற்பட்ட சேதத்தை ஆய்வு செய்ய 20 ஜூலை 2009 அன்று கோழிக்கோட்டில் ஒரு கூட்டத்தை கூட்டினார், மாவட்ட ஆட்சித்தலைவரும், காசர்கோடு, வயநாடு, கண்ணூர், கோழிக்கோடு, மலப்புறம் மற்றும் பாலக்காடு மாவட்டங்களைச் சேர்ந்த பல்வேறு அரசுத் துறை அலுவலர்களும் இக்கூட்டத்தில் பங்கேற்றனர்.

அசாமிலும் இந்தியாவின் பிற வடகிழக்கு மாநிலங்களிலும் பெய்த இடைவிடாத மழையால் மூன்று லட்சம் மக்கள் பாதிக்கப்பட்டனர்.

தலைநகரம் தில்லி நகருக்கு 20 கிலோமீட்டர் தொலைவில் உள்ள நொய்டா நகரத்தில், சூலை 29 அன்று  பெய்த கடும் மழையால் ஒரு சுவர் இடிந்து  நான்கு குழந்தைகள் மற்றும் இரண்டு பெண்கள் உட்பட குறைந்தது 10 பேர், கொல்லப்பட்டனர் மற்றும் ஒன்பது பேர் காயமடைந்தனர்.

## இறப்பும் இழப்பும்

## மேற்கோள்கள்

பகுப்பு:இந்தியாவில் இயற்கை அழிவுகள்
பகுப்பு:2009 நிகழ்வுகள்
பிரதேச செயலாளர் பிரிவுகளின் பட்டியல் - தென் மாகாணம், இலங்கை

right|200px|Divisional Secretariats of Sri Lanka
இலங்கையின் மாவட்டங்கள் இலங்கையின் பிரதேச செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.

தென் மாகாணத்தில் 47 பிரதேச செயலர் பிரிவுகள் உள்ளன. 19 பிரிவுகள் காலி மாவட்டத்திலும், 12 பிரிவுகள் அம்பாந்தோட்டை மாவட்டத்திலும் 16 பிரிவுகள் மாத்தறை மாவட்டத்திலும் உள்ளன.

## காலி மாவட்டம்

* அக்மீமனை பிரதேச செயலாளர் பிரிவு
* அம்பலாங்கொடை பிரதேச செயலாளர் பிரிவு
* பத்தேகமை பிரதேச செயலாளர் பிரிவு
* பலப்பிட்டி பிரதேச செயலாளர் பிரிவு
* பெந்தோட்டை பிரதேச செயலாளர் பிரிவு
* போப்பே பொட்டலை பிரதேச செயலாளர் பிரிவு
* எல்பிட்டி பிரதேச செயலாளர் பிரிவு
* காலி பிரதேச செயலாளர் பிரிவு
* கோனபின்னுவலை பிரதேச செயலாளர் பிரிவு
* கபராதுவை பிரதேச செயலாளர் பிரிவு
* இக்கடுவை பிரதேச செயலாளர் பிரிவு
* இமதுவை பிரதேச செயலாளர் பிரிவு
* கரந்தெனிய பிரதேச செயலாளர் பிரிவு
* நாகொடை பிரதேச செயலாளர் பிரிவு
* நெலுவை பிரதேச செயலாளர் பிரிவு
* நியாகமை பிரதேச செயலாளர் பிரிவு
* தவலமை பிரதேச செயலாளர் பிரிவு
* வெலிவிட்டிய திவித்துரை பிரதேச செயலாளர் பிரிவு
* யக்கலமுல்லை பிரதேச செயலாளர் பிரிவு

## அம்பாந்தோட்டை மாவட்டம்

* அம்பலாந்தோட்டை பிரதேச செயலாளர் பிரிவு
* அங்குணகொளபெலசை பிரதேச செயலாளர் பிரிவு
* பெலியத்தை பிரதேச செயலாளர் பிரிவு
* அம்பாந்தோட்டை பிரதேச செயலாளர் பிரிவு
* கட்டுவனை பிரதேச செயலாளர் பிரிவு
* லுணுகம்வெகரை பிரதேச செயலாளர் பிரிவு
* ஒக்கவெலை பிரதேச செயலாளர் பிரிவு
* சூரியவெவை பிரதேச செயலாளர் பிரிவு
* தங்காலை பிரதேச செயலாளர் பிரிவு
* திசமகாராமை பிரதேச செயலாளர் பிரிவு
* வலஸ்முல்லை பிரதேச செயலாளர் பிரிவு
* வீரக்கெட்டிய பிரதேச செயலாளர் பிரிவு

## மாத்தறை மாவட்டம்

* அக்குரசை பிரதேச செயலாளர் பிரிவு
* அத்துரலிய பிரதேச செயலாளர் பிரிவு
* தெவிநுவரை பிரதேச செயலாளர் பிரிவு
* திக்குவல்லை பிரதேச செயலாளர் பிரிவு
* கக்மனை பிரதேச செயலாளர் பிரிவு
* கம்புறுப்பிட்டிய பிரதேச செயலாளர் பிரிவு
* கிரிந்தை புகுல்வெல்லை பிரதேச செயலாளர் பிரிவு
* கொட்டப்பொலை பிரதேச செயலாளர் பிரிவு
* மாலிம்படை பிரதேச செயலாளர் பிரிவு
* மாத்தறை பிரதேச செயலாளர் பிரிவு
* முலட்டியனை பிரதேச செயலாளர் பிரிவு
* பஸ்கொடை பிரதேச செயலாளர் பிரிவு
* பிட்டபத்தறை பிரதேச செயலாளர் பிரிவு
* திககொடை பிரதேச செயலாளர் பிரிவு
* வெலிகமை பிரதேச செயலாளர் பிரிவு
* வெலிபிட்டிய பிரதேச செயலாளர் பிரிவு

## இவற்றையும் பார்க்க
* இலங்கையின் பிரதேச செயலகங்கள்
* இலங்கையின் மாவட்டங்கள்
* இலங்கையின் மாகாணங்கள்

## உசாத்துணை

பகுப்பு:இலங்கை பிரதேச செயலாளர் பிரிவுகளின் பட்டியல்கள்
பகுப்பு:இலங்கை தொடர்பான பட்டியல்கள்
பகுப்பு:தென் மாகாணம், இலங்கை
2,3-ஈரைதரோபியூரான்

**2,3- ஈரைதரோபியூரான்***(2,3-Dihydrofuran)* என்பது C4H6O  என்ற மூலக்கூற்று வாய்பாடு கொண்ட ஒரு கரிம வேதியியல் பல்லினவளைய அரோமாட்டிக் சேர்மமாகும். எளிய ஈனால் ஈதர் வகை சேர்மங்களில் இதுவும் ஒன்றாகும்.

## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:ஈரைதரோபியூரான்கள்
பிரதேச செயலாளர் பிரிவுகளின் பட்டியல் - மேல் மாகாணம், இலங்கை

right|200px|Divisional Secretariats of Sri Lanka
இலங்கையின் மாவட்டங்கள் இலங்கையின் பிரதேச செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.

மேல் மாகாணத்தில் 40 பிரதேச செயலர் பிரிவுகள் உள்ளன. 13 பிரிவுகள் கொழும்பு மாவட்டத்திலும், 13 பிரிவுகள் கம்பகா மாவட்டத்திலும் 14 பிரிவுகள் களுத்துறை மாவட்டத்திலும் உள்ளன.

## கொழும்பு மாவட்டம்

* கொழும்பு பிரதேச செயலாளர் பிரிவு
* தெகிவளை பிரதேச செயலாளர் பிரிவு
* கோமாகமை பிரதேச செயலாளர் பிரிவு
* கடுவெலை பிரதேச செயலாளர் பிரிவு
* கெஸ்பேவை பிரதேச செயலாளர் பிரிவு
* கொலன்னாவை பிரதேச செயலாளர் பிரிவு
* கோட்டை பிரதேச செயலாளர் பிரிவு
* மகரகமை பிரதேச செயலாளர் பிரிவு
* மொரட்டுவை பிரதேச செயலாளர் பிரிவு
* பாதுக்கை பிரதேச செயலாளர் பிரிவு
* இரத்மலானை பிரதேச செயலாளர் பிரிவு
* சீதாவக்கை பிரதேச செயலாளர் பிரிவு
* திம்பிரிகஸ்யாய பிரதேச செயலாளர் பிரிவு

## கம்பகா மாவட்டம்

* அத்தனகல்லை பிரதேச செயலாளர் பிரிவு
* பியகமை பிரதேச செயலாளர் பிரிவு
* திவுலப்பிட்டிய பிரதேச செயலாளர் பிரிவு
* தொம்பே பிரதேச செயலாளர் பிரிவு
* கம்பகா பிரதேச செயலாளர் பிரிவு
* யா-எலை பிரதேச செயலாளர் பிரிவு
* கந்தானை பிரதேச செயலாளர் பிரிவு
* களனி பிரதேச செயலாளர் பிரிவு
* மகரை பிரதேச செயலாளர் பிரிவு
* மினுவாங்கொடை பிரதேச செயலாளர் பிரிவு
* மீரிகமை பிரதேச செயலாளர் பிரிவு
* நீர்கொழும்பு பிரதேச செயலாளர் பிரிவு
* வத்தளை பிரதேச செயலாளர் பிரிவு

## களுத்துறை மாவட்டம்

* அகலவத்தை பிரதேச செயலாளர் பிரிவு
* பண்டாரகமை பிரதேச செயலாளர் பிரிவு
* பேருவளை பிரதேச செயலாளர் பிரிவு
* புலத்சிங்கள பிரதேச செயலாளர் பிரிவு
* தொடாங்கொடை பிரதேச செயலாளர் பிரிவு
* கொரணை பிரதேச செயலாளர் பிரிவு
* இங்கிரிய பிரதேச செயலாளர் பிரிவு
* களுத்துறை பிரதேச செயலாளர் பிரிவு
* மதுராவெலை பிரதேச செயலாளர் பிரிவு
* மத்துகமை பிரதேச செயலாளர் பிரிவு
* மில்லனிய பிரதேச செயலாளர் பிரிவு
* பாலிந்தநுவரை பிரதேச செயலாளர் பிரிவு
* பாணந்துறை பிரதேச செயலாளர் பிரிவு
* வலல்லாவிட்டை பிரதேச செயலாளர் பிரிவு

## இவற்றையும் பார்க்க
* இலங்கையின் பிரதேச செயலகங்கள்
* இலங்கையின் மாவட்டங்கள்
* இலங்கையின் மாகாணங்கள்

## உசாத்துணை

பகுப்பு:இலங்கை பிரதேச செயலாளர் பிரிவுகளின் பட்டியல்கள்
பகுப்பு:இலங்கை தொடர்பான பட்டியல்கள்
பகுப்பு:மேல் மாகாணம், இலங்கை
பிரதேச செயலாளர் பிரிவுகளின் பட்டியல் - ஊவா மாகாணம், இலங்கை

right|200px|Divisional Secretariats of Sri Lanka
இலங்கையின் மாவட்டங்கள் இலங்கையின் பிரதேசச் செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.

ஊவா மாகாணத்தில் 26 பிரதேச செயலர் பிரிவுகள் உள்ளன. 15 பிரிவுகள் பதுளை மாவட்டத்திலும், 11 பிரிவுகள் மொனராகலை மாவட்டத்திலும் உள்ளன.

## பதுளை மாவட்டம்

* பதுளை பிரதேசச் செயலாளர் பிரிவு
* பண்டாரவளை பிரதேசச் செயலாளர் பிரிவு
* எல்லை பிரதேசச் செயலாளர் பிரிவு
* ஹல்துமுல்லை பிரதேசச் செயலாளர் பிரிவு
* ஆலி-எலை பிரதேசச் செயலாளர் பிரிவு
* அப்புத்தளை பிரதேசச் செயலாளர் பிரிவு
* கந்தகெட்டிய பிரதேசச் செயலாளர் பிரிவு
* லுணுகலை பிரதேசச் செயலாளர் பிரிவு
* மகியங்கனை பிரதேசச் செயலாளர் பிரிவு
* மீகாககிவுலை பிரதேசச் செயலாளர் பிரிவு
* பசறை பிரதேசச் செயலாளர் பிரிவு
* றிதிமாலியத்தை பிரதேசச் செயலாளர் பிரிவு
* சொரணாதோட்டை பிரதேசச் செயலாளர் பிரிவு
* ஊவா பறணகமை பிரதேசச் செயலாளர் பிரிவு
* வெலிமடை பிரதேசச் செயலாளர் பிரிவு

## மொனராகலை மாவட்டம்

* படல்கும்புரை பிரதேசச் செயலாளர் பிரிவு
* பிபிலை பிரதேசச் செயலாளர் பிரிவு
* புத்தலை பிரதேசச் செயலாளர் பிரிவு
* கதிர்காமம் பிரதேசச் செயலாளர் பிரிவு
* மதுள்ளை பிரதேசச் செயலாளர் பிரிவு
* மெதகமை பிரதேசச் செயலாளர் பிரிவு
* மொனராகலை பிரதேசச் செயலாளர் பிரிவு
* செவனகலை பிரதேசச் செயலாளர் பிரிவு
* சியம்பலான்டுவை பிரதேசச் செயலாளர் பிரிவு
* தனமல்விலை பிரதேசச் செயலாளர் பிரிவு
* வெல்லவாய பிரதேசச் செயலாளர் பிரிவு

## இவற்றையும் பார்க்க
* இலங்கையின் பிரதேசச் செயலகங்கள்
* இலங்கையின் மாவட்டங்கள்
* இலங்கையின் மாகாணங்கள்

## உசாத்துணை

பகுப்பு:இலங்கை பிரதேச செயலாளர் பிரிவுகளின் பட்டியல்கள்
பகுப்பு:இலங்கை தொடர்பான பட்டியல்கள்
பகுப்பு:ஊவா மாகாணம்
செந்தீ நடராசன்

**செந்தீ நடராசன்** கல்வெட்டு ஆய்வாளரும். தமிழ்நாடு கலை இலக்கியப் பெருமன்றத்தின் மாநிலச் செயலாளரும் ஆவார். *பண்பாட்டுத் தளங்கள் வழியே* எனும் ஆய்வுக் கட்டுரை நூலும், *தொல் தமிழ் எழுத்துக்கள் ஓர் அறிமுகம்* என்ற கல்வெட்டுத் துறைக்கான நூலும் இவருக்கு புகழ் பெற்று தந்தன.

தற்போது அ.கா.பெருமாளுடன் இணைந்து கோயில்சிற்பக்கலை சாரந்த கலைக்களஞ்சியத்தினை தயாரித்துக் கொண்டுள்ளனர்.

## பணி
அரசுப் பள்ளியில் தலைமையாசிரியராகப் பணியாற்றி ஓய்வு பெற்றுள்ளார். நா.வானமாமலை மற்றும் தே. கோபால் அவர்களின் மூலம் வரலாறு மற்றும் கல்வெட்டு துறையில் ஆர்வம் கொண்டார்.

## ஆதாரங்கள்


## வெளி இணைப்புகள்
* புலைப்பேடி-சிவ.விவேகானந்தன் கீற்று இணைய இதழ்

பகுப்பு:வாழும் மக்கள்
தகராறு (திரைப்படம்)

**தகராறு ** (*Thagaraaru*) என்பது 2013ல் வெளிந்த இந்தியத் தமிழ்த் திரைப்படமாகும். இத்திரைப்படத்தினை கணேஷ் வினாயக் இயக்கியிருந்தார். இத்திரைப்படத்தினை கிளவுட் நைன் மூவீஸ் தயாரித்திருந்தது.

இத்திரைப்படத்தில் அருள்நிதி மற்றும் பூர்ணா முக்கிய வேடங்களில் நடித்திருந்தனர். பிரவீன் சத்யாவுடன் இணைந்து தரன் குமார் இத்திரைப்படத்திற்கு இசையமைத்திருந்தார்.

## நடிகர்கள்
* அருள்நிதி .. சரவணன்
* பூர்ணா .. மீனாட்சி
* ஜெயப்பிரகாசு .. கந்துவட்டி ராஜேந்திரன்
* பவன் .. செந்தில்
* தருண் சத்ரியா .. பழனி
* ஆடுகளம் முருகதாஸ் ... ஆறுமுகம்
* மயில்சாமி

## ஆதாரங்கள்


## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அருள்நிதி நடித்த திரைப்படங்கள்